  Майя Бывальцева Удмуртиын школа автобусъёс басьтыны 86 миллион 690 сюрс манет пала коньдон висъялозы. Со сярысь косэмез (распоряжение) элькун кивалтэтлэн тӧроез Ярослав Семёнов кинюртӥз. Торгъёс ортчытэм бере Удмуртиысь дышетонъя министерство транспортэз лизингъя басьтон понна 2019-2022 аръёслы кун контракт юнматоз Школа автобусъёс дышетскисьёсты школае но берен доразы дунтэк нуллозы. Таяз арын кун контрактъя 14 миллион 670 сюрс манетозь висъялозы. Вуоноосаз – 24 миллион манетозь. Тодэ вайытом, туэ Удмуртиысь гурт возёсъёсы ӧжытэзтэк кык миллиард манет тыр выль техника басьтӥзы. Тегъёс: Дышетон Авто Транспорт Удмуртия школаос автобусъёс коньдон ЯрославСемёнов  